Vazirlar Mahkamasining “Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash boʻyicha investitsiya majburiyatlari olgan holda ijaraga berish tartibi toʻgʻrisidagi nizomni tasdiqlash haqida” 2014-yil 6-martdagi 53-son qaroriga oʻzgartirish va qoʻshimchalar kiritish, shuningdek Hukumatning ayrim qarorlarini oʻz kuchini yoʻqotgan deb hisoblash toʻgʻrisida
(resolution, 2017-06-19)

Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash boʻyicha investitsiya majburiyatlari olgan holda ijaraga berish tartibini soddalashtirish, tadbirkorlikni rivojlantirish yoʻlidagi ortiqcha byurokratik toʻsiqlarni bartaraf etish maqsadida Vazirlar Mahkamasi qaror qiladi: 1. Vazirlar Mahkamasining “Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash boʻyicha investitsiya majburiyatlari olgan holda ijaraga berish tartibi toʻgʻrisidagi nizomni tasdiqlash haqida” 2014-yil 6-martdagi 53-son qaroriga (Oʻzbekiston Respublikasi QT, 2014-y., 3-son, 22-modda) 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qaror rasmiy eʼlon qilingan kundan boshlab uch oy oʻtgach kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamentiga yuklansin. 1. 1-band quyidagi tahrirda bayon qilinsin: “1. Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash boʻyicha investitsiya majburiyatlari olgan holda ijaraga berish tartibi toʻgʻrisida nizom ilovaga muvofiq tasdiqlansin”. 2. 1-ilovada: a) ilova belgisidagi “1-ilova” soʻzlari “Ilova” soʻzi bilan almashtirilsin; b) 2-bandda: uchinchi xatboshidagi “Davlat raqobat” soʻzlari “Xususiylashtirilgan korxonalarga koʻmaklashish va raqobatni rivojlantirish davlat” soʻzlari bilan almashtirilsin; quyidagi mazmundagi toʻqqizinchi — oʻn birinchi xatboshilar qoʻshilsin: “ishchi organ — Oʻzbekiston Respublikasi Madaniyat vazirligining Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasi; tanlov komissiyasi — mazkur Nizomning 36-bandida sanab oʻtilgan funksiyalarni bajarish uchun ishchi organ tomonidan tashkil etiladigan komissiya; diniy obyektlar — doimiy va davriy ravishda diniy urf-odatlar va marosimlar oʻtkazib turiladigan obyektlar (diniy taʼlim muassasalari, masjidlar, cherkovlar, sinagogalar, monastirlar va boshqalar)”; toʻqqizinchi va oʻninchi xatboshilar tegishli ravishda oʻn ikkinchi va oʻn uchinchi xatboshilar deb hisoblansin; oʻn ikkinchi xatboshidagi “Oʻzbekiston Respublikasi Madaniyat vazirligi” soʻzlari “ishchi organ” soʻzlari bilan almashtirilsin; v) 3 — 6-bandlar quyidagi tahrirda bayon qilinsin: “3. Ularni obodonlashtirish va zarur holatda saqlash boʻyicha investitsiya majburiyatlari olgan holda ijaraga beriladigan moddiy madaniy meros obyektlari roʻyxatlariga (keyingi oʻrinlarda roʻyxatlar deb ataladi) kiritilgan obyektlar ijaraga berilishi mumkin. 4. Roʻyxatlar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan quyidagi hujjatlar va maʼlumotlar bilan birgalikda ishchi organga taqdim etiladi: obyektning toʻliq nomi va joylashgan joyi (obyektning tavsifi); obyekt va uning hududining egalik huquqini belgilovchi hujjatlar (yer uchastkasiga boʻlgan huquqning davlat roʻyxatidan oʻtkazilgani toʻgʻrisida guvohnoma, binolar, inshootlar, koʻp yillik daraxtlarga boʻlgan huquqning davlat roʻyxatidan oʻtkazilgani toʻgʻrisida guvohnoma) nusxalari; obyektni investitsiya majburiyati bilan ijaraga berishning zarurati; obyektning texnik holati; obyektdan taklif etilayotgan foydalanish maqsadlari; obyektda restavratsiya-tiklash ishlarini olib borish, uni saqlash, obodonlashtirish va undan foydalanish shartlari; tegishli hisob-kitob asosida investitsiya majburiyatlarining taklif etiladigan eng kam miqdorlari; obyektni ijaraga olishning taklif etilayotgan muddati; Vazirlar Mahkamasi huzuridagi Din ishlari boʻyicha qoʻmitaning yozma ijobiy xulosasi — diniy obyektlar uchun. Ishchi organ, zarur hollarda, taqdim etilgan roʻyxatga kiritilgan obyektlar holati va hujjatlarni malakali mutaxassislarni jalb etgan holda oʻrganishi mumkin. 5. Roʻyxatlar ishchi organ tomonidan malakali mutaxassis va ekspertlar jalb etilgan holda koʻrib chiqilib, tasdiqlanadi yoki mazkur Nizomning 4-bandida koʻrsatilgan hujjatlar va maʼlumotlar toʻliq taqdim etilmasa va (yoki) ishonchli boʻlmasa tegishli asoslar koʻrsatilgan holda tasdiqlash rad etiladi. 6. Ishchi organ roʻyxat tasdiqlangandan keyin uni obyektlarni ijaraga berish shartlari bilan birga ijaraga beruvchiga yuboradi”; g) 9-bandning ikkinchi xatboshidagi, 14-bandning oltinchi xatboshidagi, 17 — 23, 29-bandlardagi, V bobning nomidagi, 39-bandning yettinchi xatboshidagi “Hukumat” soʻzi “tanlov” soʻzi bilan almashtirilsin; d) 13-banddagi “Davlat raqobat” soʻzlari “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat” soʻzlari bilan almashtirilsin; e) quyidagi mazmundagi 141-band qoʻshilsin: “141. Tanlov komissiyasi aʼzolari soni toq boʻlishi kerak. Tanlov komissiyasi tarkibiga ishchi organ, Oʻzbekiston Respublikasi Moliya vazirligi, Iqtisodiyot vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Davlat arxitektura va qurilish qoʻmitasi, Turizmni rivojlantirish davlat qoʻmitasi, Investitsiyalar boʻyicha davlat qoʻmitasi, tegishli ravishda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, shuningdek diniy obyektlar boʻyicha Vazirlar Mahkamasi huzuridagi Din ishlari boʻyicha qoʻmita, Oʻzbekiston musulmonlari idorasi vakillari kiritiladi. Tanlov komissiyasiga, qoida tariqasida, tanlov obyekti joylashgan hudud boʻyicha ushbu bandning ikkinchi xatboshida koʻrsatilgan vazirlik va idoralarning tegishli hududiy organlari vakillari kiritiladi. Tanlov predmetiga bogʻliq ravishda tanlov komissiyasi tarkibiga loyiha, ekspert tashkilotlari, restavratsiya-tiklash boʻyicha malakali mutaxassislar va boshqa tashkilotlarning vakillari kiritilishi mumkin. Tanlov komissiyasi tarkibida ishchi organ vakillari soni tanlov komissiya aʼzolari umumiy sonining toʻrtdan bir qismidan ortiq boʻlmasligi kerak”; j) 16-band quyidagi tahrirda bayon qilinsin: “16. Ishchi organ ijaraga beruvchi ishtirokida tushgan buyurtmanomalarni ularning eʼlonda nazarda tutilgan tanlov shartlariga muvofiqligi yuzasidan oʻn ish kuni mobaynida oʻrganadi, tanlovni oʻtkazish uchun tanlov komissiyasi tarkibini tasdiqlaydi, tanlovni oʻtkazish vaqti va joyini belgilaydi. Tanlov komissiyasi majlisini chaqiradi va unga buyurtmanomalarni koʻrib chiqish uchun kiritadi”; z) 25-band quyidagi tahrirda bayon qilinsin: “25. Moddiy madaniy meros obyekti va unga tutash hudud investitsiya majburiyatlari olingan holda ijaraga berish boʻyicha tanlovga qoʻyilgandan keyin bir oy mobaynida qiziqish boʻlmagan va tanlov boʻlib oʻtmaganligi eʼtirof etilgan taqdirda ijaraga beruvchi uni ishchi organ tomonidan belgilangan shartlarda va ushbu Nizomda nazarda tutilgan tartibda toʻgʻridan toʻgʻri muzokaralar olib borish (ommaviy oferta) yoʻli bilan ijaraga berilishi toʻgʻrisida matbuotda eʼlon beradi”; i) 26-banddagi “Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasi” soʻzlari “ishchi organ” soʻzlari bilan almashtirilsin; k) 27-bandda: oltinchi va oʻn beshinchi xatboshilardagi “Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasi” soʻzlari “ishchi organ” soʻzlari bilan almashtirilsin; yettinchi xatboshidagi “Oʻzbekiston Respublikasi Madaniyat vazirligi” soʻzlari “ishchi organ” soʻzlari bilan almashtirilsin; l) 28-bandning uchinchi xatboshidagi “Oʻzbekiston Respublikasi Madaniyat vazirligi” soʻzlari “ishchi organ” soʻzlari bilan almashtirilsin; m) 30-band quyidagi tahrirda bayon qilinsin: “30. Ijaraga beriladigan obyektlar hisobini yuritish maqsadida ijaraga beruvchi ijara shartnomasi tuzilgandan keyin reyestrga yozuvni kiritadi, ijara shartnomasi asl nusxasining har biriga hisobga olish yozuvining sanasi va raqamini koʻrsatgan holda hisobga olish toʻgʻrisida belgi qoʻyadi, uni muhr bilan tasdiqlaydi. Toʻrt nusxada rasmiylashtirilgan ijara shartnomasining asl nusxalari bir nusxadan ishchi organga, ijaraga oluvchiga, balansda saqlovchiga beriladi va bir nusxasi ijaraga beruvchida qoladi”; n) 32-bandda: birinchi xatboshidagi “Hukumat” soʻzi “tanlov” soʻzi bilan almashtirilsin; toʻrtinchi xatboshidagi “Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasining” soʻzlari “ishchi organning” soʻzlari bilan almashtirilsin; o) 36 va 37-bandlar quyidagi tahrirda bayon qilinsin: “36. Tanlov komissiyasi yuklangan vazifalarga muvofiq: oshkoralik, baholashning xolisligi va talablarning yagonaligi tamoyillari asosida tanlov ishtirokchilari uchun teng raqobat shart-sharoitlari yaratadi; obyektlarni ijaraga berish uchun talabgorlarning eng foydali takliflarini tanlaydi. 37. Ishchi organ: ijaraga berilayotgan obyektlarda restavratsiya-tiklash ishlarini bajarish boʻyicha hisob-kitoblarini va boshqa hujjatlarni ishlab chiqadi; Tanlov komissiyasiga tanlovga tayyorgarlik koʻrish va uni oʻtkazishning moliyaviy va texnik shartlari, investitsiya takliflarini baholash tartibi, gʻolibni tanlash mezonlari, toʻlovlarning tartibi va shartlari toʻgʻrisida takliflar kiritadi; ular boʻyicha ijaraga berish toʻgʻrisida tanlov komissiyasining qarori qabul qilingan obyektlarni zarur holatda saqlash, ularning saqlanishi va obodonchiligi boʻyicha monitoring olib borilishini tashkil etadi; talabgorlarning soʻrovi boʻyicha ularga ijaraga berilayotgan obyekt, uning tavsifi va u bilan bogʻliq boshqa maʼlumotlar bilan tanishish imkoniyatini beradi; davlat boshqaruvi organlaridan, mahalliy davlat hokimiyati organlaridan oʻziga yuklangan vazifalarni taʼminlash uchun zarur boʻlgan axborotni oladi; tanlov komissiyasi tomonidan qabul qilingan qarorlarni oʻz vaqtida va toʻliq bajaradi; tanlov komissiyasi majlislariga tayyorgarlik koʻrish va ularni oʻtkazish bilan bogʻliq barcha tashkiliy masalalarni hal etadi; mazkur Nizomning 14-bandida koʻrsatilgan obyektning ijarasi toʻgʻrisidagi eʼlonda koʻrsatiladigan maʼlumotlarni har bir obyekt boʻyicha individual tasdiqlaydi; qonun hujjatlariga va ushbu Nizomga muvofiq boshqa funksiyalarni amalga oshiradi”; p) 40-band quyidagi tahrirda bayon qilinsin: “40. Ijaraga oluvchi quyidagilarga majbur: obyektlar, bogʻlar, istirohat bogʻlari, inshootlar, sanʼat asarlari, tarixiy-badiiy ahamiyatga ega boʻlgan buyumlarni zarur tarzda saqlash va ulardan samarali foydalanish boʻyicha rejimga rioya qilinishini va ularga ehtiyotkorlik bilan munosabatda boʻlishni taʼminlash; obyektdan faqat ijara shartnomasida belgilangan maqsadda foydalanish; obyektga nisbatan ijaraga oluvchining muhofaza majburiyatini bajarish; obyektga zarur tarzda qarash, uni tiklash, saqlash va undan foydalanish boʻyicha majburiyatlarni bajarish; belgilangan miqdorlarda va muddatlarda qabul qilingan investitsiya majburiyatlarini bajarish; obyektning holati va shartnoma majburiyatlari bajarilishi toʻgʻrisidagi davriy axborotni ijara shartnomasida nazarda tutilgan muddatlarda ishchi organga taqdim etish; obyektda restavratsiya-tiklash ishlarini va boshqa ishlarning loyiha-smeta hujjatlarini oʻrnatilgan tartibda ishlab chiqilishi va davlat ekspertizadan oʻtkazilishini tashkil etish; obyektda bajarilayotgan restavratsiya-tiklash ishlari va boshqa ishlarning hajmi va sifatini har oyda aniqlash, shuningdek ushbu ishlar yakunida nazorat oʻlchovi oʻtkazish bilan bogʻliq xarajatlarning qoplashini loyiha-smeta hujjatlari ishlab chiqilishida ushbu loyiha-smeta hujjatlari qiymatining koʻpi bilan 3 foizi miqdorida inobatga olish; ishchi organning hududiy organlari bilan obyektda bajarilayotgan restavratsiya-tiklash ishlari va boshqa ishlarning hajmi va sifatini har oyda aniqlash boʻyicha ilmiy-texnik nazoratchi tayinlash boʻyicha shartnoma rasmiylashtirish; davlat organlari va ularning mansabdor shaxslarining qonun hujjatlari normalariga zid boʻlmagan talablarini bajarish; muhofaza taxtachasini oʻz hisobidan oʻrnatish va/yoki yangilash. Ijaraga oluvchiga shartnomada nazarda tutilgan boshqa majburiyatlar ham yuklanishi mumkin”; r) ilova quyidagi tahrirda bayon qilinsin: 3. 2-ilova oʻz kuchini yoʻqotgan deb hisoblansin. 1. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasining turizm sohasini jadal rivojlantirishni taʼminlash chora-tadbirlari toʻgʻrisida” 2016-yil 2-dekabrdagi PF-4861-son Farmoni va Oʻzbekiston Respublikasi Prezidentining “Oʻzbekiston Respublikasi Turizmni rivojlantirish davlat qoʻmitasi faoliyatini tashkil etish toʻgʻrisida” 2016-yil 2-dekabrdagi PQ-2666-son qarori)” 2017-yil 13-apreldagi 207-son qarori (Oʻzbekiston Respublikasi QHT, 2017-y., 15-son, 257-modda) 1-ilovasining 20-bandi; 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Madaniyat vazirligi faoliyatini tashkil etish toʻgʻrisida” 2017-yil 15-fevraldagi PQ-2778-son qarori)” 2017-yil 11-maydagi 270-son qarori (Oʻzbekiston Respublikasi QHT, 2017-y., 19-son, 345-modda) 1-ilovasi 53-bandining “b” kichik bandi.